Kilekotitasandilt edasi…  Tartu oktoober, 2007    Eelmiste ridade kirjutamisest on möödas umbes kaks aastat. Sattusin hiljuti lugema keskkonnateadlikuks muutuva inimese faasidest. Kõige esimesena toodi ära "kilekotitasand". See on aeg, kui hakkad märkama kilekottide ja plastpakendite vohamist enda ümber ja andunult selle vastu võitlema. Kilekotitasandilt saavad alguse suured asjad. Näiteks kirjeldas praegune üks juhtivaid maailma keskkonna(aja)kirjanikke Julia  Hailes aastal 1989 Briti ajalehes Today oma kolumnis järgmist juhtumit. Tal tekkis tüli poemüüjaga - Julia ei tahtnud võtta kilekotti ja müüja kutsus kohale mänedžeri. Suure kemplemise peale õnnestus kliendil siiski lahkuda ilma kilekotita ja ta kirjutas sellekohta üleriiklikus ajalehes retoorilise loo. Mõni aeg hiljem trükkis seesama poekett, Mark & Spencer, oma kilekottidele: "Palun taaskasuta seda kotti ja hoia keskkonda." Julia Hailes kirjutas uue loo: miks pakuvad poed ainult kilekotte? Poekett  vastas tegevusega, tuues müüki ka riidekotid.    Loomingut:  Õun ära süüa? (koos Dagmar Reintamiga), Pegasus 2007  Minu Ameerika: pihtimusi ja reportaaže, Petrone Print 2007   Minu Ameerika 2: ülestähendusi unelmatemaalt, Petrone Print 2007   Meestest, lihtsalt (koos Dagmar Lambiga), Petrone Print 2007  Roheliseks kasvamine, Petrone Print 2007  Kust tuli pilv? , Petrone Print 2008